- Казвате ли нещо, равине? - Просто се моля.
- Има такава молитва? - За всичко има, Софи.
Можем да се молим и за спасението на синагогата от потоп.
- Равин Зукър. - Привет.
Дечица. Браво, отче.
- Благодаря, отче, беше прекрасно. - Благодаря.
Само двамата ли сте?
Без музиканти? Холограми?
Виртуална реалност? Добавена реалност? Сладкиши?
Само ние сме.
СЛУЖБА ЗА КОНТРОЛ НА МОРСКОТО НИВО
Строителството на синагогата започва преди сто години.
Издигната е с надежда и вяра
от оцелели от Холокоста, дошли в Южна Флорида,
които с всяка тухла заявяват: "Това е нашият дом, тук е нашето място".
Знам, че не всяка сграда може да бъде спасена,
затова днес се изправям пред вас
с надеждата, че Службата за контрол на морското ниво
ще одобри молбата ни за защита.
МАЯМИ - НАВОДНЯЕМА ЗОНА
Вярвам в силата на физическото присъствие
и съм благодарен, че стоя пред вас.
ИЗМЕНЕНИЕ НА ГЛОБАЛНАТА ТЕМПЕРАТУРА +1,83 ГРАДУСА
ПОКАЧВАНЕ НА МОРСКОТО НИВО ПРЕЗ ТОЗИ ВЕК +38,61 СМ
МАЯМИ
ЗОНА НА ПОРАЖЕНИЯ
Тук бяха, да му се не види.
Бях в "КРИСПЪР", прибрах се, после излязох...
Алфа, къде са ми ключовете?
Настройките за поверителност забраняват търсене на ключове.
Разкарай се, Алфа.
Пробвай да се помолиш на Бог.
Алфа, Бог знае ли къде са ключовете на татко?
Не говоря от името на хипотетични божества.
Габи, къде са ми кличовете?
"Ключове", скъпи. Но е по-добре от вчера.
Уебсайтът съветва да обуем ботуши.
Пише ли за ключовете ми?
Може би Бог ги крие, защото не иска да вижда лицето ти.
Стига вече.
- Баба и дядо обичат синагога "Израел". - А аз - "Емануел".
"Емануел" вече не е подходяща за нас.
Защото там знаят как си постъпил с мама ли?
- Защо говориш такива неща? - Неща, които са верни ли?
Ето ги.
Обувай ботушите и се качвай в колата.
Заливат ни въпроси.
СИНАГОГА "ИЗРАЕЛ"
Въпросителната винаги е била любимият препинателен знак на евреите.
С началото на Пасха
се подновява и желанието ни да си задаваме въпроси за света.
В наше време ракът бе победен.
Хората стъпиха на Марс.
Въпреки атаките отвътре
американската демокрация е жива, макар и без Тексас.
Тази година много от ястията за Пасха ще са приготвени със слънчева енергия.
Но въпреки това след всеки отговор изниква нов въпрос.
Маями буквално се променя под краката ни.
Градът ни се наводнява на всеки четири дни.
Много от нас се изселват.
Други остават и се борят за домовете си.
Тази година молитвата ми е простичка:
управниците ни в Талахаси да спасят тази сграда
и догодина всички да бъдем заедно тук, в Маями.
Напомням ви, че с майка ми ще бъдем домакини
на празничен седер за останалите без дом - тук, в синагогата,
през тази седмица за пета поредна година.
Всички са поканени.
Да завършим с утешение.
Станете, моля.
Баща ми винаги е казвал,
че д-р Клубек е най-добрият ортопед в Южна Флорида.
Да.
И, Далия, благодаря, че помогна за засаждането на дърветата.
На никого не му се заминава, но с това презониране, кой може да чака?
- Всичко хубаво. - И на вас.
- Ще ни липсвате. - Благодаря.
Ние оставаме тук.
Ще идваме да ви слушаме, ако ще и постоянно да газим във вода.
Това е успокоително.
Представям си го ясно.
Шабат Шалом.
Хайде.
Благодаря.
- Равине. Харис Голдблат. - Да, разбира се.
- И Габриела. - Здравейте.
Синът на Дейвид. А това е дъщеря ми Алана.
Алана. Приятно ми е. Добре дошли в синагога "Израел".
- Това е Софи, моята асистентка. - Добре дошли.
- Имахме нужда от промяна. - Шабат Шалом, равине.
- Добре ли го казах? - Идеално, Габриела.
- Дали всички ще сме тук следващата Пасха? - Разбира се.
Не вярвате в науката ли?
Алана иска да говори с вас за нейния бат мицва.
- Подготвяше се в синагога "Емануел", но... - Задава се апокалипсис.
- Дали на Бог му пука за бат мицва? - На мен ми пука.
Вероятно и на Бог.
Чакат ви, равине.
Покачването на водите явно не спазва Шабата.
- Извинете ме. - Драго ми беше. Шабат Шалом.
Как не те е срам, Алана.
Ако е нужно, ще се погрижим.
Извинявам се. Приветствах сина ви в паството.
Запознахте ли се с Алана? Много е сериозна.
Опърничавата й майка е виновна. Трябваше да остане в Израел.
Предупреждавах Харис да не се женят.
Според мен Алана тъгува за годините, прекарани в Хайфа.
Казва, че се смята за гражданка на света.
Намирам го за очарователно. Много космополитно.
Да, но наводнената синагога никак не е очарователна.
Трябва бързо да вземем мерки, преди да има щети по конструкцията.
- Получих две оферти. - Бяхте ли в "Къстъм", както предложих?
"Уагнър" и "Юнайтед". Ползвали сме вторите.
- Препоръчаха ни помпена инсталация. - Кой взема най-малко?
- Питайте в "Къстъм". - Послушайте съпруга ми
и този разговор ще стане излишен.
- Изборът е "Уагнър". - Глупости.
Помпите са скъпи. Не е нужно да влагаме пари в бъдещето.
- Ще изпомпят водата. - Знам, че средствата са малко.
Заминаващите вече не допринасят с нищо.
- Но все пак трябва да мислим за бъдещето. - Дали ще има такова?
Да не сте чули нещо?
Имам добро предчувствие за презентацията.
Да, оптимист съм.
Правим толкова много за Маями, заслужаваме да сме тук.
- Ако оправят нещата... - Решението е "Уагнър".
- "Къстъм". - Правилно.
ПРОВЕРЕТЕ ФИЛТЪРА
Простете, равине?
Алана. Къде е баща ти?
Казах му, че ме присвива стомахът.
Сигурно се чуди дали имам хранително разстройство.
- Имаш ли? - Дали Бог ни наблюдава?
Да.
Може би не буквално, но и ние трябва да бдим един над друг.
Друго имах предвид.
Дали наводненията са наказание за злодеянията ни?
За кои злодеяния говориш?
За всички.
- Защо иначе Бог ще прави това? - Кое?
Покачването на морското ниво, сушата, бежанците, болестите.
Гневен е. И с право.
Ако Бог е създал хората по свой образ и подобие, защо не струват?
Или постепенно сме се изродили?
Според мен изборът какви да бъдем си е наш.
В Тората се казва, че Бог е милостив и великодушен,
не се гневи лесно и прелива от любов.
Мама се вбеси, че татко е започнал да чука Габриела,
нагълта се с обезболяващи и сега в клиника.
И е пристрастена към методите за разкрасяване в "КРИСПЪР".
Суетата е смъртен грях.
Евреите нямат "смъртни грехове". Само грехове.
И даваме прошка.
Баща ми разработва "Малкото Хаити"
и понеже сега земята нависоко е ценна,
изкупува апартаментите и ги продава на милионери.
Ще му бъде ли простено за всичко...
Алана?
Ето къде си била. Нали каза, че отиваш до тоалетната?
Излъгах. От теб съм се научила. Гордееш ли се с мен?
Извинете, Алана е под голям стрес.
Приятно ми беше да си поговорим.
Заповядай винаги, когато пожелаеш.
Алана.
Клезмер ли реши да използваш, или пусна Принс?
Принс ми се стори неподходящ, мамо.
Принс винаги е подходящ, Маршъл. "Мека и мокра", "Пурпурен дъжд"...
Не са песни за климата.
Реших да пусна клезмер и няколко черно-бели снимки.
Синагогата плува във вода.
- Всички си тръгват. - Не всички, мамо.
И трябва да сме тук, до тези, които остават.
Не само от паството. Грижим се за цялата общност.
Ще ми се да откриеш човека, който ще се грижи за теб.
Какво стана с онази Емили? Много я харесвах.
Мисля, че замина за Албърта, за да живее в комуна.
Имаше такава топла усмивка.
- Дали пък нямат нужда от равин в Албърта? - Мамо, това е Маями.
Няма да допуснат да изчезне.
Алфа, колко климатични бежанци се очакват тази година?
Предвижданията са за 23 милиона климатични бежанци през 2047 г.
Колко е населението на Маями, Алфа?
Населението на Маями е 803 935 души.
Колко от тях си струва да бъдат спасени?
Неспособен съм да направя такова изчисление.
- Може ли? - Гола съм.
Само да ти кажа "лека нощ".
Благодаря, татко. Това оправя нещата.
22 АПРИЛ - ДЕН НА ЗЕМЯТА
КАЖИ ИСТИНАТА
Получи се офертата от "Къстъм", най-ниската е.
И Дейвид Голдблат се обади да пита за решението за зониране.
Има ли нещо ново? Нали щяха да ни уведомят тази седмица?
Току-що обявиха, че ще спасят "Първа баптистка църква",
хотел "Фаунтинблу" и хиподрума "Хайълия" на този етап.
Чакаме още информация.
- Г-н Зукър? - Софи, сестрата дойде.
- Д-р Ша ви очаква. - Ще се чуем.
Има една стара песен на "Клаш" - "Да остана или да си тръгна".
Знаете ли я?
Скъпа, кажи ми, за да знам дали да остана, или да си тръгна.
Ако кажеш, че ще бъдеш моя...
Явно е отпреди моето време.
Мисълта ми е, че рискът нараства.
Лятото наближава. Сезонът на комарите.
Екстремните температури натоварват мозъка. Маями е опасен за здравето й.
Навсякъде е опасно.
Казват, че ураганите ще бъдат по-силни от всякога.
Поклащането на Луната е видимо.
- Либрация има, откакто свят светува. - Сега се влошава.
- Не може... Здравей. - Предполагам, че докторът ти е казал.
Да, каза ми, мамо. Сигурна ли си, че това искаш?
Да го искам?
Светът вече не го интересува какво искам.
Спасява се сам.
Тук ти харесва. Обичаш да играеш маджонг и да ядеш раци.
- В Дулут вече ги заместват с карфиол. - Благодаря, докторе.
- И д-р Ша харесваш, а той е тук. - Ще се местя в Милуоки.
Приех сделката за релокация. Не е лоша, мога да ви дам подробности.
Подаряват и пушка като бонус.
- Не. Не харесваме места, където има пушки. - Всичките ми приятели се местят.
Едни в Милуоки, други в Дулут, трети в гробищата.
- Майка ти каза, че има сестра в Чикаго. - Мислех, че я мразиш.
Прекалено е горещо, за да мразиш когото и да е в наше време.
По-добре да хванеш първия кораб, отколкото да си закотвен тук.
- Искаш ли да дойда с теб? - Миличък, няма как.
Хората тук имат нужда от теб. Обичат те.
Какво казваш винаги?
- "Помагай на клетниците..." - "...и юркай проклетниците."
Да.
Даваш духовна първа помощ
и не допускаш хората да потънат в объркване и отчаяние.
Ти напусна Израел, за да се грижиш за мен.
Може би ако сега аз напусна Маями,
ще бъде от полза за теб.
17 юни 2047 г.
Днешната прогноза за Маями е разкъсана облачност
с максимална температура от 34 градуса и 70% влажност.
Следните райони са непроходими поради наводнения:
"Оушън Драйв", южно от Пета улица,
"Корал Уей" между 22-ра улица и И-95.
Саут Бийч и Вирджиния Кий остават затворени.
Трябва да сменя датата на моя бат мицва.
Заета е от някакво дете, Макс Боренстайн,
а вече съм научила откъса за този ден, притчата за Ной.
Да, репетирахме я с Макс. Притчата за Ной и Божия завет.
- Голям фен съм й. - Прекрасна история за възраждане.
И така може да се гледа на нея.
Дали Макс би се преместил на друга дата?
Бих могла да накарам баща ми да му плати,
ако обещая да спра да крия противозачатъчните на Габриела.
Как би го приела, ако се съглася?
А вие?
Предлагам да ти намерим нова дата
и нов откъс от Тората.
Нещо по-нататък в "Битие" според мен.
За какво е?
Говори се за времена на голяма корупция, за справедливостта
и за наказанието, което трябва да съответства на злодеянието.
Нарича се...
Аз самият коментирах този откъс на моя бар мицва.
И никой не го е избрал?
Семейство Горин явно ще се мести в Уинипег,
така че датата остава свободна, ако я искаш.
Дойде, равине, отговорът на щатската управа.
Алана, прочети го и прецени дали ти допада.
- Софи, би ли... - Да. Ела, миличка.
Прекрасно.
Много хубав откъс.
Самият равин...
Равин Зукър, за съжаление, трябва да ви уведомим,
че засега отхвърляме молбата ви за запазване на синагогата
от Службата за контрол на морското ниво на щата Флорида.
Ако смятате, че решението е погрешно...
По дяволите.
Извинете, не знаех, че има някого.
- А вие сте? - Джулия, от отводняването.
Равин Маршъл.
Наистина ли? Никога не съм срещала истински равин.
Не исках да прекъсвам разговора ви с Бог.
Не, Бог можеше да ви подбере по-добър равин като начало.
А дали Бог знае къде да сложа сензора за влага за помпите?
Може би в онзи килер?
Там държим Тората.
Ако докосне земята, ще трябва да постя 40 дни,
така че всъщност не е килер.
Може ли да я видя?
Тази Тора е преживяла пожар в Израел.
Горски пожар край бежански лагер.
Беше ми дадена, когато станах равин.
Какво пише в нея?
Казва ти всичко, което трябва да знаеш, за да водиш праведен, пълноценен живот.
Вашият такъв ли е?
Какъв?
Пълноценен.
Потапяме магданоза два пъти в подсолена вода.
Като в океана. Но потопените сме ние.
Четири пъти тази седмица.
Има още един въпрос.
Мислех, че са три.
Четири са. Затова се наричат "Четирите въпроса на Пасха", Габриела.
Не бъди гадняр, татко.
Не е гадняр. Учи я, за да знае.
Когато добавяш нечие име във всяко изречение, мамо,
значи, мамо, се държиш гаднярски.
Да чуем четвъртия въпрос, Алана.
"Всяка друга вечер ядем, както ни е удобно.
Защо тази вечер седим край масата приведени?"
- Искаш ли да отговориш? - Да.
Отговорът се корени в древния Рим,
където било обичайно богатите да полягат, облегнати на лакът,
докато робите и слугите ги хранели.
Народът ни смята тази поза за символ на свобода и благополучие,
затова се привеждаме по време на седера,
за да си спомним копнежа за свобода на нашия народ."
- Няма да седя приведена. - Защо, миличка, какво има?
Защото в Маями има много хора,
обречени на бедност от ниските си заплати,
за да може други да играят голф.
Други пък се скъсват от работа,
за да осигуряват дъщерите, родителите и бившите си съпруги,
но непрестанно са принудени да търпят порицания в собствения си дом
просто защото са имали наглостта да успеят в живота.
Имам друг въпрос.
Въпросите са само четири. Вече приключи с тях, сега да ядем.
Ще задам въпроса си.
Защо Бог ни причинява това?
Това е въпросът ми.
По-точно? Какво ни причинява Бог?
Шегуваш ли се, татко?
Забелязваш ли изобщо какво се случва около теб?
Дали...
- Миличка. - Алана.
- Алана, миличка. - Не ставай.
Алана. Хареса ми какво каза за хората в Маями.
Състрадателна си.
Не се ли радваш, че имаш син?
Нали?
- Да долеем чашите си. - Дайте вашата, равине.
Заповядайте.
Изабел?
Изреди язвите, Маршъл.
Обичам тази част. Накрая Бог освобождава робите.
Макар че определено доста протака.
Докато ликуваме заради избавлението си от робството,
съзнаваме колко ценна е свободата
и че може да бъде отнета по всяко време.
Затова нека сме благодарни, че сме заедно.
Може да е за последно.
Радвам се, че бездомниците го чуха.
Софи.
Нека капнем вино за всички язви, които изреждаме.
Кръв. Жаби.
Въшки. Зверове.
Мухи, циреи, градушка,
скакалци, тъмнина, убиване на първородни чеда.
Въшките и скакалците може да вървят в комплект.
- Да ги сведем до девет? - Пасха не търпи промени.
Знаете ли, дори ще добавя още.
Корумпирана власт, либрация на Луната,
екстремни температури, покачване на морското равнище.
Амин!
- Може да обжалваме, равине. - Значи има надежда?
Излезли сме от Египет. Винаги има надежда.
Баща ти ще бъде запомнен с дарението си за направата на витража.
Той обичаше тази синагога.
Би дал всичко, за да я спаси.
Моето семейство също.
Всички се ползваме от щедростта на сем. Голдблат.
Помня явяването ти пред борда.
Имах съмнения, но баща ти ме успокои.
Не ме разбирай погрешно. Радвам се, че те назначихме.
Макар че явно си се издънил на презентацията.
Готвя се да обжалвам. Водачите на всички общности...
- Ще обжалваш? Какъв оптимист. - Какво, не бива ли?
Знаеш ли защо спасяват "Фаунтинблу"?
И хиподрума?
И храма на твоя приятел отец Макгий?
И онези сгради на булевард "Бискейн"?
Знаеш ли защо?
Тук е Флорида, равине. Не е раят.
За да са ти сухи краката, пускаш нещо в ръката.
Не разбирам какво намеквате.
Обади се на сина ми.
Той довършва нещата докрай.
Харис е добро момче.
Няма да те подлъже.
Хайде.
Тя попита защо Бог ни причинява това.
След което избяга в стаята си, за да слуша прогнозата за времето.
Какво ни причинява Бог?
Не уточни какво е, но останах с впечатление, че е нещо лошо.
Явно Бог не одобрява поведението ни. Главно моето.
Тя просто попита. Нали сте за задаването на въпроси?
Да, стига да са основателни.
Би ли ни оставила насаме за малко, скъпа?
Да, разбира се.
Как...
Ще ви изпратя.
Как да помогна?
Баща ми каза, че аз мога да ви помогна.
Тези политици...
Мръсна работа е.
Не ви трябва да се замесвате, повярвайте ми.
Предпочитам работата си тук.
Естествено. И много ви се удава.
Вече влияете благотворно на Алана.
- А тя не е от лесните. - Всички сме били такива.
И оценяваме високо работата ви в общността.
Голям човеколюбец сте. "Образец", както би казал баща ми.
"Образец". Това е най-голямата похвала.
Никой не печели, ако океанът погълне синагогата, равине.
Никой.
За това сме на едно мнение, нали?
Никой.
Чудесно.
Кой откъс учиш?
За Содом и Гомор.
Какво се случва?
Бог опожарява и двата града. Заличава ги от лицето на земята.
Спасява Лот, но превръща жена му в стълб от сол,
понеже явно се присетила за нещо у дома.
Жестоко.
- Аз съм Макс. Ти как се казваш? - Алана.
Ти имаш откъса за Ной и завета, нали?
"Поставям дъгата Си в облака
и тя ще бъде знак за завет между Мене и Земята."
Така ли?
Нищо ли не пише за цъфтежа на червени водорасли в Тампа
или за избелването на коралите в залива Бискейн?
Гмуркаческият бизнес на баща ми фалира.
Рифовете са мъртви.
Трябва да дойдеш на моя бат мицва.
Смятам да се гмурна в човешката греховност и в божественото възмездие.
Може да ти е интересно.
Благодаря. Рядко получавам покани.
Алана Голдблат.
Вижте температурата.
Още дори не сме в средата на века, а се е покачила с над 1,8 градуса.
Сезонът на ураганите преди е започвал през август, а сега - през април.
А ако Бог разцепи ледника Туейтс в Антарктида...
- Чакай, това Бог ли го прави? - ...нивото ще се вдигне...
Ледникът не е ли Негов?
Добре, значи... въпросът ти "Защо Бог ни го причинява?" ли е?
Или е "Защо Бог не го прекратява?".
Но може би по-удачно е да попитаме защо ние не го прекратяваме.
Нали? Ледникът се явява и наш.
Добре. Вие имате ли отговор?
Мъдрата Алана Голдблат веднъж каза:
"Може би защото хората не струват".
Остави ленените ризи, в Чикаго е студ. Дай само пуловерите.
В Чикаго също става топло, мамо. Ризите може да потрябват.
Флорида ще ми липсва.
И ти ще липсваш тук.
Почти нищо не остана на картата, ако изключим "Малкото Хаити".
Да можеше да преместят синагогата там.
Всъщност имам основание да вярвам,
че ще решат да съхранят храма.
Синагога "Израел" ще оцелее.
Ето ти и ризи.
Убедена съм, че ще направиш и невъзможното.
Кога ще разбереш?
Тези дни.
Алфа, какво е наказанието за заговор за подкупване
на служебно лице във Флорида?
Подкупът е углавно престъпление,
което се наказва с до 15 години затвор
и глоба от 20 000 долара.
Определя се като седмо ниво от десет...
Светът се спасява сам.
Дали ще сме тук следващата Пасха?
- Помпена инсталация... - Ще направиш и невъзможното.
- Няма да е за последно. - Издънил си се на презентацията.
- "Уагнър". - Аз мога да ви помогна.
Тук е Флорида. За да са ти сухи краката, пускаш нещо в ръката.
Пея аз в дъжда.
Просто пея си в дъжда.
Какво прекрасно чувство е
щастлив да съм отново.
На облаците се присмивам, тъй свъсени над мен.
Слънцето в сърцето ми искри и готов съм за любов.
Нека бурята прогони
всекиго далеч оттук.
Нека дъжд се лее, усмивка на лицето мое грее.
По улицата си вървя, радостен рефрен припявам.
И пея, пея си в дъжда.
Равин Зукър,
Службата за контрол на морското ниво успя да преразгледа
молбата ви за запазване на синагога "Израел" и новината е добра.
Изкушаващо е в дни като този, в такива времена,
да се замислим за избраните.
Избрани за какво?
Избрани...
да оцелеят.
С радост ви съобщавам, че синагогата ни няма да бъде разрушена.
Благодарим на Бога,
че запази нашия духовен дом,
и приемаме отговорността, произтичаща от това.
И благодарим на управниците ни в Талахаси за тази благословия.
Нойефи-47.
Който още не се е ваксинирал, нека побърза.
И докладвайте за застояла вода на центровете за унищожение на комарите.
Равине?
Наистина ли Бог спаси синагогата, или е дело на конкретен човек?
- Защо... - Храните ни, а после ни прецаквате?
- Моля? - Засрамете се, равине.
- Не знам... - Доверихме ви се! Всички до един!
Заслужавате си това, което иде!
- Чакайте... - Знаеш ли какво иде?
Метлата на социалните служби!
Г-н Голдблат, добре ли сте?
- Какво? - Ухапал ви е комар.
Не, това е киста. Постоянно ми излизат.
Синът ми иска да говори с теб. Разбра ли?
Да.
В какво ме забъркахте?
За да спечели един, друг трябва да загуби. Пише го в Тората.
Не, това е правило в баскетбола.
Нямах представа, че запазването ви ще наложи да се затвори приютът,
но щатът не може да спаси всичко, равине.
Само Бог е способен, доколкото разбирам.
И къде ще отидат всички тези хора?
Не искам да прозвучи грубо, но принципно те си бяха бездомни.
Защо не другаде?
Победихме, равине, за това мислете.
И за доброто, което ще можете да правите.
Алфа, намери цялата налична информация за Маршъл Зукър.
Социални мрежи, публикувани статии, интервюта, придобивки?
Всичко.
От социална мрежа "Алфа", 17 юли 2037 г.
Живеем във време на криза.
Недалеч оттук
хора, бягащи от климатичните промени, се нуждаят от храна и вода.
И всички...
- Махай се. - Както е казал Ели Висел...
- Дядо ти, миличка. - "Длъжни сме да вземаме страна."
Починал е.
"Неутралността помага на потисника, а не на жертвата."
Твърдеше, че е киста на мастна жлеза. Кой умира от това?
Мамо, докторът каза, че е ухапване от комар.
- Ухапване от комар... - Какво ще последва сега, равине?
Мухи. Наводнения. Жега.
Пожари из цяла Джорджия. Глад в Латинска Америка.
Войни в Индонезия.
Не виждате ли, че Бог се опитва да ни събуди?
Очите ни трябва винаги да са отворени за Бог - в добро и зло.
Близо ли сме до Него, и Той е близо до нас.
Така е в любовта.
Но Алана е права, равине. Какво става с нашия свят?
Ами...
- Един човек почина. - Да.
Човек с влияние.
- Влияние. - Човек, който е...
оставил отпечатък в света.
Но всички ние ще умрем.
Не е трагедия, просто идва краят.
Затова животът е ценен.
Мога да ви кажа само, че...
понякога вярата означава да продължим, без да имаме отговор,
въоръжени само с надеждата, че ще го получим.
След време.
- Какво искате? - Назад.
- Разбираш ли нещо? - Търсим Харис Голдблат.
Нямате право...
Харис Голдблат, ФБР.
Арестуван сте. Имате право да мълчите.
- Баща му току-що почина. - Той е в траур.
- Улесни ни, Харис. - Ако обичате.
Какво става? Аз съм местният равин.
- Арестуван е. - За какво?
Заговор и подкупване на служебно лице. Рекет, изнудване.
- Не го вярвам. - Действал съм само с мисълта за теб.
И за теб.
И за вас, равине. Направих каквото се налагаше.
Всичко потъва.
А явно сред вас единствено аз умея да плувам.
Какво става?
- Всичко е наред. - Как да е наред?
Спрете тези...
Спрете ги...
Ураганът "Станли" е 41-вият за 2047 г.
Очаква се да достигне сушата тази седмица като ураган от 4-та степен,
придружен от постоянни ветрове със скорост до 240 км/ч
и приливна вълна от около седем метра.
Валежите ще доведат до наводнения.
Съветваме жителите на Маями да потърсят убежище нависоко.
Алана Голдблат влиза в паството днес, на своя бат мицва.
Тя става "дъщеря на закона"
и вече ще бъде отговорна за делата си
пред нашата общност и пред Бога.
Алана е отдадена ученичка и търсач на истината.
Днес тя ще ни говори за унищожението на Содом и Гомор.
Битие 19.
Всички знаете, че Бог е изпепелил Содом и Гомор,
убивайки 65 000 души, но въпросът е защо.
С какво са го заслужили?
Равините говорят за "наказание, съответстващо на злодеянието".
Самовлюбени ли са били? Или жестоки?
Материалисти ли са били? Недостатъчно смирени?
Различавали ли са се от нас?
Нима сте мислили, че Бог ще позволи да ви се размине?
Не.
Пет дни седмично сме наводнени и живеем в наколни жилища,
защото телата на бедните крепят града да не потъне.
Не си правете илюзии.
Възмездие от 4-та степен се носи към нас със скорост от 245 км/ч.
Името му е Стан, 41-вият ураган за тази година.
- Затова майната му на завета! - Стига. Алана, това е достатъчно.
Бог ще ни затрие и ще започне начисто.
И кого ще избере да оцелее?
Явно няма да е баща ми. Той подкупва служебни лица.
Нямам време да чакам, за да видя какво ще отсъди Бог.
Спокойно. Нека поспрем.
Затова го издадох на полицията.
- Някой да я спре. - Не.
Алана, стига толкова.
Напомням ти, че като дъщеря на закона трябва да почиташ родителите си.
- Да ви припомня ли нещо? - Успокой се.
- Алфа, пусни речта на Маршъл Зукър... - Недей сега.
...от 17 юли 2037 година.
Живеем във време на криза.
Недалеч оттук
хора, бягащи от климатичните промени, се нуждаят от храна и вода.
И всички управници, които бездействат, се превръщат в съучастници.
Както е казал Ели Висел, "Длъжни сме да вземаме страна.
Неутралността помага на потисника, а не на жертвата".
Но сте напуснали Израел, нали?
Оставили сте бежанците да се оправят сами.
Не знаеш какво съм преживял в Израел.
- Нито защо съм си тръгнал. - Знам, че тук отново стояхте безучастно,
докато скъпите ви бездомници изгубиха подслона си.
- Не знаех. - Или не сте искали да знаете.
Не може да напуснете.
Напротив. Така се прави, когато опозориш поста си.
Една 13-годишна госпожичка ли ще ни дава тон в живота?
Нека тя стане равин. Поне не е предала бездомните.
Не разбирам. По-добри хора ли ще сме, ако оставим синагогата да потъне?
Може би Алана е права. Може би тук е Содом и Гомор.
Какви ги говорите? Никой няма да се превърне в стълб от сол.
Определиха ни за запазване.
Както вие казахте, ще ни има и догодина.
Какво го прихвана?
- Баща ти ще отиде ли в затвора? - Този тук е наводнен.
Веднага след моя бат мицва го откараха в щатския затвор на Флорида.
- Това прави ли те сираче? - По принцип не.
Баща ми запази една от яхтите за гмуркачи. Скоро заминаваме.
Алфа, кога "Станли" ще достигне сушата?
Ураганът "Станли" се очаква да достигне сушата в 20 ч.
В района на Маями се предвижда приливна вълна от осем метра.
Защитната стена ще издържи, нали?
Защитната стена в залива Бискейн
е предвидена за приливна вълна до 7,5 метра.
Алана, Макс трябва да тръгва.
По-добре побързай.
- Ще се видим ли пак? - Кой знае?
Майната им. Ти спаси синагогата.
Другите религии нямат ли проблеми?
- Мамо. - Баща ти би се гордял с теб.
- Знаеш го, нали? - Защо използваш аватар, мамо?
- Какво е "атабар"? Нещо сексуално ли? - Не.
Сестра ти там ли е, за да го махне?
Върни се в синагогата и кажи на онази Марго Тилман,
че майка ти знае как е "обслужвала" мъже на голф турнира в Мар-а-лаго.
По новините казват, че трябва да се евакуираме.
Хубаво направи, че замина.
Мислех, че даваш духовна първа помощ.
Нужен си на хората.
Хората от синагога "Израел" се нуждаят от своя равин.
Вече не съм техен равин.
- Не те чувам добре... - Казах, че вече не съм техен равин.
Какъв си тогава?
Върни се в синагогата и кажи...
Тревога.
Защитната стена в залива Бискейн е разкъсана от урагана "Станли".
Потърсете убежище нависоко.
СИНАГОГА
Здравейте.
Не знаех на кого да се обадя. Помпите не смогват на водата.
Тората.
Хайде.
Дръж...
- Покрийте я. - Да, точно така.
Става, нали?
Да.
Мисля, че е добре.
Да се махаме оттук.
Град е връхлетян от буря.
- Внимателно. - Без значение кой.
Пороят скоро се превръща в потоп.
Водата се покачва и равинът отива в синагогата, за да спаси Тората.
Равинът излиза на улицата и вижда касапина Мойше в кану.
"Качвайте се, равине."
- Ти с кола ли си? - Да.
Водата се покачва бързо.
"Не", отсича равинът. "Аз вярвам в Бог, той ще ме спаси."
Но водата се покачва още.
Няма да стане, равине.
Всъщност вече не съм равин.
Виж.
- Дали ни виждат? - Не знам.
Тук сме!
Какво ще правим?
Да се качим горе.
Докато равинът се опитва да качи Тората нависоко,
шивачът Бенямин го доближава с моторница.
"Хайде, равине, да ви измъкнем оттук.
Дигата ще се скъса."
Но равинът го отпраща.
"Аз вярвам в Тората. Бог ще се погрижи за мен."
Нека помогна, равине.
Викай ми Маршъл.
Така предпочитам.
Дигата наистина се скъсва.
Пороят нахлува в града и помита всичко по пътя си.
Но равинът продължава да стиска Тората, докато водата го отнася,
и накрая се оплита в най-високите клони на най-високото дърво.
Изведнъж се появява хеликоптер.
Извикват му по мегафон: "Хванете се за стълбата! Последен шанс!".
Но равинът настоява, че Бог ще го спаси.
И, както може да се очаква, се удавя.
Понеже е благочестив, отива в Рая и пита:
"Боже, хранех непоклатима вяра в Теб.
Защо не ме избави от потопа?".
Хайде, равине, довърши историята.
ТАЛАХАСИ
А Бог се обръща към равина и казва:
"Пратих ти две лодки и хеликоптер. Какво повече искаш?".
Май всички станахме бездомни, равине.
Съжалявам, Елайджа.
Спасили сте се.
Ти също.
Радвам се, че сте жив.
Аз също.
Равине, така и не отговорихте на въпроса ми.
На кой по-точно, Алана? Твоите не са един и два.
Ако Бог ни обича, защо не се намеси? Защо има толкова страдание?
Да, защо наистина?
И Мойсей задал същия въпрос.
"Защо има страдание?
Силен Си, защо не го прекратиш?"
И Бог отговорил ли му?
Да.
Какво му казал?
В общи линии: "Бих ти казал, но няма да го разбереш,
защото ти си човек, а аз съм Бог".
Това ли е отговорът?
Че човекът не би разбрал? Да, сигурно.
Според мен е имал предвид...
че зависи от нас.
В ПАМЕТ НА КАТРИН КЕЙТС 1948 - 2022
Превод на субтитрите Боряна Богданова